Diari Oficial de la Generalitat Valenciana


Sumari del DOGV 4622, del 04-11-2003 (2003/11048)

Informació pública del projecte de reparcel·lació de la unitat d'actuació número 3.1, del Pla General d'Ordenació Urbana.
-------------------------------------------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11584


Organisme emissor
:   Ajuntament de Vinalesa

Tipus de document
:   Anunci

Informació pública del projecte de reparcel·lació de la unitat d'actuació número 3.1, del Pla General d'Ordenació Urbana. [2003/Q11437]
  
La Comissió de Govern de l'Ajuntament de Vinalesa, en la sessió feta en data 16 de setembre de 2003, va adoptar l'acord següent:
  
Vista la proposició de l'Alcaldia, de data 11 de setembre de l'any 2003.
  
Vist que el Ple de l'Ajuntament de Vinalesa, en la sessió feta el dia 15 de novembre de l'any 2002, va aprovar el programa per al desenvolupament de l'actuació integrada corresponent a la unitat d'execució número 3.1 del Pla General d'Ordenació Urbana de Vinalesa, i que delegava la condició d'agent urbanitzador en la UTE Termes-Tisneres. Este acord plenari es va publicar en el Butlletí Oficial de la Província de València el dia 31 de desembre de l'any 2002 (BOP núm. 310).
  
Vist que Fernando Montfort Albalat, en nom i representació de la UTE Termes-Tisneres, agent urbanitzador del programa per al desenvolupament de l'actuació integrada corresponent a la unitat d'execució número 3.1 del Pla General d'Ordenació Urbana de Vinalesa, ha presentat, mitjançant un escrit de data 4 de setembre de l'any 2003 (núm. de registre d'entrada 2.607), el projecte de reparcel·lació forçosa de la unitat d'execució esmentada.
  
Atés que el que disposa l'article 66.2.a de la Llei 6/1994, de 15 de novembre, Reguladora de l'Activitat Urbanística (en avant LRAU), assenyala: «L'urbanitzador pot exercir les següents prerrogatives i facultats: sotmetre a aprovació administrativa projectes d'urbanització, pressuposts de càrregues d'urbanització i, si no hi ha acord amb els afectats, un o diversos projectes de reparcel·lació forçosa dins de l'àmbit de l'actuació, així com a ser escoltat, abans de l'aprovació».
  
 Atés que el que disposa l'article 68.3 de la LRAU afirma que: «El projecte de reparcel·lació forçosa es podrà formular a iniciativa de l'urbanitzador o, d'ofici, per l'administració actuant».
  
Així mateix, resulten d'aplicació els articles 46.3 I 69.1 de la LRAU.
  
Atés, finalment, que el que disposa l'article 21.1.j de la Llei 7/1985, de 2 d'abril, Reguladora de les Bases del Règim Local (en avant LRBRL), assenyala com a atribució de l'alcalde: «Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d'urbanització». Tanmateix, l'article 21.3 de la LRBRL indica: «No obstant això, podrà delegar en la Comissió de Govern l'exercici de les atribucions contemplades en l'apartat j)».
  
Vist que l'alcalde president de l'Ajuntament de Vinalesa, mitjançant la Resolució número 250/2003, ha delegat en la Comissió de Govern les atribucions establides en l'article 21.1.j de la LRBRL.
  
La Comissió de Govern, per unanimitat, va adoptar el següent acord:
  
Primer
  
Sotmetre a informació pública, durant un termini de 20 dies, el projecte de reparcel·lació forçosa de la unitat d'execució número 3.1 del Pla General d'Ordenació Urbana de Vinalesa, presentat per Fernando Montfort Albalat, en nom i representació de la UTE Termes-Tisneres, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'edicte esmentat, caldrà remetre un avís amb el seu contingut als titulars registrals afectats pel projecte de reparcel·lació forçosa de la unitat d'execució número 3.1 del Pla General d'Ordenació Urbana de Vinalesa.
  
Segon
  
Sol·licitar al Registre de la Propietat de Moncada el certificat registral de domini i càrregues, de conformitat amb l'article 69.1.b de la LRAU, i l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre Inscripció d'Actes de Naturalesa Urbanística.
  
Tercer
  
De conformitat amb l'article 69.1.d de la LRAU, i dins del període d'informació pública, els propietaris podran formular requeriments a l'urbanitzador per a dirimir les controvèrsies pel que fa a la valoració de drets, i l'urbanitzador haurà de procedir a contestar els requeriments indicats.
  
Quart
  
Durant l'exposició al públic del projecte de reparcel·lació forçosa de la unitat d'execució número 3.1 del Pla General d'Ordenació Urbana de Vinalesa, a fi d'evitar el proindivís, i de conformitat amb l'article 70.d de la LRAU, les persones interessades podran efectuar requeriments recíprocs per a substituir les quotes de condomini previstes al projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment formulat com cal, s'entendrà que preferix cobrar i la reparcel·lació s'aprovarà en conseqüència.
  
Cinqué
  
L'expedient administratiu es podrà consultar a l'Ajuntament de Vinalesa, situat al carrer de la Fàbrica, número 1.
  
Cosa que es publica als efectes oportuns.